हमें प्रभु के संदेशवाहकों द्वारा उसकी राह में हंसते-हंसते झेले असहनीय कष्टों से प्रेरणा लेकर हर पल विश्व के कल्याण की कार्य-योजना (एक्शन प्लान) बनाकर उस लक्ष्य को पूर्णतया प्राप्त कर प्रभु भक्ति में लीन रहना चाहिए। हमारी आत्मा के पिता प्रभु की इच्छा सदैव से ही लोक कल्याण की रही है। इसलिए आत्मा के पुत्र/पुत्रियां होने के सबसे नजदीकी तथा आत्मीय रिश्ते से हमारी भी हर कार्य के पीछे लोक कल्याण की पवित्र भावना होनी चाहिए। इसके साथ ही हमें किसी भी कार्य को करने के पहले अच्छी प्रकार उसके अन्तिम परिणाम को भी समझ लेना चाहिए। प्रभु की राह में जो भी इंसान ध्येयपूर्वक कष्ट उठाता है, प्रभु उसका आध्यात्मिक जगत में पुरस्कार बढ़ा देता है।